נמרוד צבירן

נמרוד צבירן, הוא שחיין פאראלימפי.

בגיל שש הצטרף לנבחרת מכבי תל אביב בשחייה. באגודת מכבי היה צבירן חבר עד הגיעו לגיל 18, על אף היותה אגודת שחייה רגילה. בסיום לימודיו התיכוניים במגמה הספרותית של תיכון עירוני י"ד בתל אביב, התנדב צבירן לצה"ל ושירת בלשכת מבקר משרד הביטחון.

במהלך שירותו הצבאי התמסר צבירן לספורט במטרה להשתתף באולימפיאדת הנכים. בסיוע קונגרס יהודי בוכרה הוא זכה למימון מלגה חודשית שמאפשרת את אימוניו. צבירן מתאמן במסגרת בית הלוחם תל אביב ובשנת 2002 התחרה באליפות העולם בשחייה לנכים וסיים במקום הרביעי. באולימפיאדת הנכים באתונה (2004) הוא זכה במדליית ארד במשחה 400 מטר בסגנון חופשי, סיים רביעי במשחה 50 מטר ובמקום השישי במשחה מאה מטר.

קישורים חיצוניים
 פירוט השתתפותו בתחרויות המשחקים הפאראלימפיים באתר הרשמי של IPC 
 "הגביע הוא שלו" באתר קונגרס יהודי בוכרה העולמי

ספורטאים פאראלימפיים ישראלים
מדליסטים פאראלימפיים ישראלים
שחיינים נכים ישראלים
בוגרי תיכון עירוני י"ד (תל אביב)
שחיינים ישראלים במשחקים הפאראלימפיים אתונה (2004)
ישראלים שנולדו במאה ה-20